الحمد لله رب العالمين نحمده ونستعينه ونستهديه ونستغفره. ونعوذ بالله من شرور انفسنا ومن سيئات اعمالنا انه من يهده الله فهو المهتد. ومن يضلل فلن تجد له وليا مرشدا. ونصلي
ونسلم على المبعوث رحمة للعالمين سيدنا محمد وعلى اله وصحبه ومن تبع هداه فقرة الاعلانات قبل ما نبدأ نعمل لكم اعلانات. الناس اللي طبعت الاستبيان اللي هم التلاتين سؤال اللي هم الحالة الايمانية بتاعة القلب اللي فيكم فاكر انا طلبت من حضراتكم تجاوبوهم
وتجيب لي القديم اللي انت جاوبته اول ما بدأنا الدورة وتدبسهم في بعض. تكتب لي قديم وجديد. الصندوق اللي هتحط فيه الورق ده طعم ما تكتبش اسمك. الصندوق اللي هتحط فيه الورق ده موجود برة على الترابيزة بتاعة الاخ
محمد اللي هو حاطط الكتب. ماشي؟ الشاب اللي اسمه محمد اللي معه الكتب. ده حاطين عنده صندوق. سواء الاخوة او الاخوات هو ده صندوق الانتخابات. تروحي ترمي الورقة بتاعتك فيه او ترمي ورقتك فيه. واحنا بعد كده بنراجع احنا الورق ده ونشوف الحالة. يعني ايه النسبة المئوية من التحسن
عند الناس قد ايه ؟ دي حاجة. الحاجة التانية احنا قلنا ان احنا النهاردة هنسجل فيديوز كده بتاعة الناس الناس اللي كانت مواظبة وعايزة تقول حاجة عن الدورة الايمانية في اسئلة معد تلات اربع اسئلة كده هنسألها لك لو حبيت او
حبيتي انكم تصوروا معنا. هنا تحت في المسجد هنا في هيكون فيه كاميرتين. وفيه كاميرا فوق عند الاخوات. ايه انا اشجعه كلكم اه الناس اللي كانت مواظبة انها تدينا انطباعاتها خاصة على العلاقة بالقرآن بقت عاملة ازاي بعد الدورة. يعني قبل الدورة
تقول لي انا والله كنت بقرا القرآن كل قد ايه؟ كل اسبوع مسلا في اللي كان كل رمضان فيه اللي كان الله اعلم. كل واحد يقول قد ايه. ودلوقتي بقت علاقتي بالقرآن دي. بقيت اقدر ابعد عنه ولا ما اقدرش ابعد عنه؟ احنا جايين صايمين النهاردة. صح؟ صايمين عن
قراءة القرآن. مش احنا قلنا؟ النهاردة وامبارح من الفجر قاطعين قرآن. عايز اعرف احوالكم عاملة ايه؟ الناس اللي بقى لها يوم ونص دلوقتي ما قرتش الورد بتاعها. حد بقى يقول لي كده. يعني فيكم حد عايز يقول لي احواله عاملة ايه؟ او حاسس بايه
في كلمة او في كلمة ايه؟ في حد عايز يقول؟ اللي نسي يقطع يقطع بقى بكرة ويقول لي احوالك عاملة ايه بعدها؟ بس انا عايزك تشوف انت لما يعني انت نسيت حتى ان انت ما تقراش. وده كويس. انا عندي واحد في الدورة اللي قبل اللي فاتت قال لي قطعت
يوم اللي احنا كنا بنتقابل يوم الخميس. فقلت لهم ان الاربع ما تقروش. فهو الاربع قطع. الخميس الصبح قرا قال لي طز فيك بقى على الواجب بتاعك انا مش قادر. اهو ده اللي انا عايز اقوله. طب انت نسيت طب فيه حد قطع
من امبارح الصبح وحاسس بحاجة عايز يقولها مش لازم في الميكروفون بتاع السي قل لي حاسس بايه؟ فيكم حد قطع طيب من امبارح؟ حاسس بايه حاسس ان في حاجة غلط ان اصبح عندك ارتباط يومي. مم. تلاقي شعور معين
حاسس بالخوف. لأ انا ما يعني فكرت اعملها بس خفت. يعني انت ما عملتش الواجب برضو؟ لا مش يعني انت ما عملتش الواجب برضو. يعني هو ما عملش الواجب بانه
هو خاف انه يقطع. يعني ده اللي عايز اقوله يعني ازا اصبحت هناك علاقة ارتباط حتى لما بقى الواجب انك ما تقراش قريت هو مش عايزين اكتر من كده. حلو اوي. وفيه اللي قطع لكن حاسس ان فيه حاجة غلط. طب اسألك سؤال الاخ اللي حاسس ان فيه حاجة غلط عشان ما قراش بقى له يوم ونص
قبل الدورة كنت بتقرا قرآن كل قد ايه؟ ما كنش بالانتزام ده كان تقريبا كل قد ايه بتقرا بتقعد تقرا لمدة ساعة نص ساعة حتى. مم. ما كانش سابتة. يعني ازا هناك
ايه علاقة ارتباط اصبحت بقرآن؟ طب هل هناك احساس بنوع من مزيد من الاستقامة في المعاملات؟ اه ناس بتهز دماغها في معاملات في اقبال اكتر ممكن على النوافل كان في كسل في النوافل اصبح في انا ما اتكلمتوش عن النوافل خالص. ما قلتش لحد
النوافل صح؟ لكن اصبح النهاردة الواحد ممكن يقوم يصلي السنة. اصبح النهاردة ممكن يقبل على الايه؟ الصوم. مش كده؟ تمام. طيب طيب ايه تاني في فقرة الاعلانات؟ يوم الاربع اللي جاي المسجد فيه ليلة ايمانية آآ
الشيخ حسن مرعب آآ هيكون موجود وهيكون فيها اظن خاطرة او درس. وهيكون فيها قيام ليل وحاجات زي كده. فقال ان انا اعلن لكم عنها. يوم الخميس في درس الشيخ انس السلطان قصص القرآن. اوكي. قصص القرآن بعد صلاة
كده فترة الاعلانات خلصت. اه انتم شفتم الحملة اللي اتعملت علي انا والدكتور عمرو شريف ولا لأ؟ بسبب الدورة بتاعة كيف تحاور ملحدا من تلت تيام لقينا تلت مقالات في تلت وبسيطات مختلفة منهم اليوم السابع قدح شديد
جدا متضايقين اوي عشان هنعمل دورة كيف تحاور ملحدك. انا مش عارف في ايه خلاص سبحان الله! واحد فيهم بيقول لك ايه هم يعني جربة؟ اه. لا لا مش اه
هم يعني جربة يعني؟ عايزين تحاوروهم ليه يا اخي؟ مش بني ادمين هم زيكم يعني حاجة عجيبة سبحان الله احنا بنقول نحاور ملحدا. هو حد قال نقتل ملحدا؟ حاجة غريبة! حتى الحوار مش عاجب. الحمد لله
تعالوا نتكلم بقى على احنا النهاردة في اخر جلسة من جلسات التربية الايمانية. عايزين كده نحاول نستشف احنا واصلين فين؟ احنا وضعنا ايه دلوقتي؟ في الحالة القلبية اللي عندنا. يا جماعة التربية
لها اهداف. ازكركم بها. الهدف الاول منها هو تمكين اليقظة من القلب يعني لو تشتكوا كده قلت لكم القلب دوا في اول مرة. زي ما يكون واحد نايم انت شايف واحد نايم في الشارع
وجنبه ازايز خمرة فاضية ومحطوطة مقلوبة كده. فده اكيد سكران ونايم. قلت لكم هتوعظوا ازاي قلتوا لي ايه هنصحيه الاول. وانت هتوعظه وهو نايم لازم تصحيه نفس الكلام. يبقى اول هدف من اهداف التربية الايمانية هو
هو تمكين اليقظة من القلب. مش ايقاز القلب ما انت ممكن تصحى وتقوم نايم تاني. يقول لك ما صليتش الفجر. ليه؟ ما اعرفش. النبي ما ضربش. ضرب بس طفيت ونمت يبقى اليقظة ما تمكنتش منك. يبقى الغرض الاساسي مش ايقاظ القلب لأ. تمكين اليقظة
من القلب. يعني اصحصح القلب افوقه. يقوم يقف برة السرير. خلاص فاق مش هيقعد ينام تاني. الهدف التاني قطع الحبال بين القلب والهوى. تفتكروا الهواء قلنا المزاج. بالبلدي. الايه الميول الانسان بيميل بطبيعته الى ايه؟ الى الكسل الى الشهوة الجنسية الى
ده التملك الى في ميول الانسان بيميل لها. انا عايز اقطع الحبال بين الهوى وبين القلب فتصبح الدنيا ما لهاش قيمة عند الانسان كبيرة. تصبح قيمة الدنيا تقل عند الانسان. بقطع الحبال
آآ او انا عندي مشكلة في في الميكروفون على فكرة يا جماعة. لو فيه ميكروفون احسن من ده ما اعرفش ايه الميكروفون بيقطع الحاجة التالتة اني اوصل للهدف الاخير بقى. الى القلب السليم. الا من اتى الله بقلب
البن سليم قلب السليم ده وانك توصل لمرحلة ان تعبد الله كأنك تراه. فان لم تكن تراه هو يراك. اللي هي بيسموها بعض العلماء مرحلة الوصول الى الله. مرحلة عالية اوي
المهم احنا النهاردة في اي حالة من دول زي ما استشفينا من حضراتكم كده. بدأ في ورع اكتر شوية في المعاملات واحد بقى يخلي باله في المعاملات. يتسامح مع الناس اكتر شوية. بقى في اتجاه ايجابي نحو العبادات ونحو
النوافل بقى فيه اقبال على تعلم الممكن الدروس يروح يحضر درس في مسجد يحضر آآ مقرأة اه اصبح هناك اقبال اكتر شوية استقامة اكتر شوية. بدأ حجم الدنيا يصغر ولو قليل شوية
بس بقت الدنيا اصغر من قبل كده. بقى الاهتمام بالدنيا اقل شوية من قبل كده. ده الوضع الحالي. لو بتشعر ببعض هذه الاشياء او بهذه الاشياء يبقى لازم تعرف انت حصل لك ايه. في سورة الانعام ربنا سبحانه وتعالى بيقول
اومن كان ميتا فاحييناه وجعلنا له نورا يمشي به في اللي حصل ان انت عندك قلبك كان مزلم ما كانش جواه كلام ربنا. ولا حب ربنا. حب ربنا كان موجود بس قليل قوي وصغير قوي
قوي. بدأ حاجة تنور جوة القلب فالقلب الميت ابتدى يحيا. بالايه؟ بالقرآن. القرآن ده روح. بتحيي القلب. فاللي حصل لو انت عندك المشاعر دي ابتدت تشعر بها يبقى انت عندك حاجة نورت جوة القلب. دي اسمها بدايات اليقزة
انت لسة ما استيقزتش بالكامل. فاحنا دلوقتي لما بدأنا نشعر بالمشاعر دي يبقى احنا دلوقتي في مرحلة بدايات اليقظة. المرحلة حلوة. بس اوعى تنام تاني خلصنا الدورة خلاص. مش هننام تاني بقى. اياك ان تغتر بالحالة اللي انت فيها دلوقتي
الناس اللي قاعدة دي وعملت الواجبات بتاعتها بقت بتشعر بالمشاعر دية نوع من اتنين بقى مننا اللي هيغتر وهيفرح بالوضع اللي هو فيه وهيكتفي. ومننا اللي فيشمر وهيكمل اللي هيفرح وهيكتفي هيرجع يفطر شوية شوية شوية يقعد يفطر يفطر يفطر تاني. شوية
النور اللي نوره يرجعوا يضلموا تاني. والقلب يرجع يضلم تاني. ويرجع الهوا يسيطر تاني على الانسان فطال عليهم الامد فقست قلوبهم. وفي مننا اللي هيعرف ان دي وهيكمل بقى. خلاص فيه واجبات انا واخدها النهاردة احنا ماشيين عليها على طول. طول العمر خلاص. ما بقتش واجبات
هي بقت دلوقتي لما بنقول للناس تمتنع عنها الناس ما امتنعتش. واللي امتنع حسان فيه حاجة غلط واللي يقول لي تعبان. تعبان عشان ما قراش يوم ونص. خل بالك يبقى انت من هنا تعرف ان دي البداية. كمل بقى
النور خليه ينور قلبك كله. انت في بدايات اليقظة. يعني انت في بداية الرحلة رحلة سير القلب الى الله. انت رايح اسكندرية. تقوم تطلع لغاية البوابات هنا وترجع! كمل بقى. خلاص ده انت قطعت كل
للزحمة لغاية ما دخلت على اول الطريق. كمل هو ده. شمر وكمل. وانت بتكمل انت نفسك عمال تزداد ورع. تزداد عدم اكتراث بالمال. عدم اكتراث بالدنيا تصغر تعرف ان كان في اراضي بتتوزع في التجمع وانت ما عرفتش عنها والباب اتقفل خلاص
قدر الله وما شاء فعل. زمان كان ليه؟ تعمل كده وبتاع مش معقول ما حدش يكلمني دلوقتي. ما حدش يكلمني خالص. صح ايه كان الدنيا حجمها كبير اوي فرصه راحت. دلوقتي الدنيا تصغر شوية شوية شوية تصغر شوية شوية شوية. اللي ييجي منها خير. اللي ما يجيش خير اكتر
يبدأ تفكر في الموت في الاستعداد هل انا مستعد اموت يعني انا مت دلوقتي انا مستعد هل انا عملت حاجة؟ سبت بصمة في الدنيا؟ سبت اثر عملت حاجة كويسة علمت حد حاجة كويسة تبدأ ما انت
هتشمر بقى هتبدأ تفكر انت حالك ايه مع ربنا الرسول عليه الصلاة والسلام لما تلى الاية الكريمة في سورة الزمر افمن شرح الله صدره للاسلام. فهو على نور من ربه. الصحابة سألوه كيف انشرح الصدر يا رسول الله؟ يعني ايه شرح الله الصدر؟ يعني ايه الصدر ينشرح
قال النبي صلى الله عليه وسلم اذا دخل نور القلب انشرح وانفتح. قلنا وما علامة ذلك؟ ايه هي العلامة من قلب انشرح او القلب انفتح؟ قال الانابة الى دار الخلود. تدي انسان يفكر اكثر في الاخرة. والتجافي عن
دار الغرور ويبدأ الانسان ما يهتمش بالامور الدنيوية. وبالاحوال اللي فيها مال مش معناه اني اسيب الشغل لأ بالعكس انت لابد انك تشتغل ولابد انك تنتج عشان تسيب اثر وراك في الدنيا لكن قيمة المال عندك
ترخص آآ تحسب كده الزكاة بتاعتك تطلع مسلا اربع خمس ست الاف جنيه تقوم مطلع عشرة اتناشر ضعف الزكاة. تلات اضعاف الزكاة. اربع اضعاف الزكاة. الاول كان ايه؟ بالسحتوت تحسبها مليون مرة وتطلع اربع تلاف تقعد تحسبها تاني عشان يمكن تطلع تلاتة المرة دي. صح؟ ما خلاص الدنيا بتقل الدنيا بالنسبة لك تبقى حاجة
ما تحسبش بقى وراء ربنا ان ربنا مش هيحسب وراك. يبقى قال لك ايه؟ علامة انشراح القلب هو الاناث الى دار الخلود عمال تبعت على هناك. بتبعت فلوسك على هناك. والتجافي عن باقي
الغرور والاستعداد للموت قبل النزول. حاول تستعد. عارفين حديس الرسول عليه الصلاة والسلام؟ كن في كأنك غريب او عابر سبيل. يعني الدنيا دي مكانك انت ايه حجزت لنا في فندق
فدخلت هتستمتع وتستعمل الحاجات دي لكن هي مش بتاعتك. فبتحافز عليها. انك لو بوزت حاجة منها هم واخدين منك بتاعتك هتنزل خدت حاجة من دية بوزت حاجة من دية هتتفاعل. فبتخش تستعمل بزوق وبتقوم
طيب الحاجة دي الساعة اتناشر تاني يوم وانت خلاص هي الدنيا بالنسبة لك تصبح اكنها غرفة في فندق. الحاجات اللي فيها مش بتاعتك داخل تستعملها بالمعروف وخارج كن في الدنيا كأنك غريب او عابر سبيل. تبدأ في الحالة دي تبص لممتلكاتك انها مش
بلاش ممتلكاتك ولا حاجة. سيارتك مش سيارتك. ولا فلوسك فلوسك. امال الفلوس اتنين واتوهم من مال الله الذي اتاكم. دي فلوس ربنا انت ما لك اضافي؟ مش المالك الحقيقي. واضافك عشان يختبرك بس. بيختبرك بالفلوس
فتصبح الدنيا بالنسبة لك هينة وعارف ان كل اللي فيها حتى مش بتاعك. ربنا بيختبرك به. انجح في الاختبار ما سيدنا عمر دخل على الرسول عليه الصلاة والسلام نايم على الحصير والحصير معلم في جنبه
بكى سيدنا عمر يا رسول الله يعني مش للدرجة دي قل لنا نجيب لك حاجة طرية شوية تنام عليها حاجة لك حاجة قطن اي حاجة قال هيه يا عمر ما لي والدنيا؟ ان مثلي في الدنيا
في يوم صائف يوم صيف حر. عارفين ايام الصيف الحر بتاعة السعودية عاملة ازاي كانت في السعودية ساعتها اهو يوم بقى زي ده الرسول صلى الله عليه وسلم بيقول لك انا في الدنيا زي يكون واحد مسافر في يوم حر زي ده
فوجد شجرة فاستظل تحتها ثم مضى في طريقه. هي الدنيا كده بالنسبة له بس كنت بقول لعمار ايه احنا دلوقتي مسافرين ورايحين اسكندرية نقضي هناك الصيف كله واخدين معنا مسلا خمس تلاف جنيه. عشان نصرفهم ونتفسح بهم في الصيف. ماشي؟ هو احنا ماشيين كده
لقينا ماسترز. عارفين اللي هو الايه؟ لما كان كده الناس تخش تريح فيه. فوقفنا عشر دقايق السواق ياخد آآ كوباية قهوة عشان ما ينامش وهو سايق. والعيال ان كان كل واحد يخش الحمام
ونمشي بقى خلاص نصرف لنا في ماسترز كام؟ تلاتين اربعين خمسين جنيه. لكن لو دخلنا صرفنا في ماسترز الخمس تلاف جنيه كلهم يبقى احنا بوزنا ايه؟ المصيف بوزنا ايه؟ الاخرة اللي احنا رايحينها الهدف النهائي هي الدنيا
كده بتخشها مؤقتا في طريقك الى الاخرة انا حبيت اشرح الحكاية دي مرة في آآ واشنطن كان في واد اسمر. قلت له تعال انا عارف ابوهم صوماليين قلت له انت منين يا واد؟ قال لي في روميو. صومالي. والتاني ابيض. عارف ابوه وامه برضو من الارجنتين
انت اسمك ايه؟ اسمي كزا. انت منين؟ قال لي فرام ارجنتينا. طب وده قاعد وابو ده قاعد قلت له ابنك اتولد فين ؟ قال لي هنا في واشنطن. وانت ابنك اتولد فين ؟ قال لي اتولد في تكساس. انت انت وهو ليه ؟ انت قلت من الصومال وانت ليه قلت ان الارجنتين وانتم اللي
مولودين في امريكا في الاتنين في نفس واحد بلد ابويا وامي. فالواحد بطبيعته بينسب نفسه لبلد ابوه وامه حلو. لما احنا بقى يبقى ابونا وامنا اصلا بادين في الجنة احنا هنا في الارض يبقى انا جوايا
اني عايز اروح دي مش بلدي. كوكب الارض مش بلدي. انا عايز ارجع. يبقى جواك مزروع جواك الاشتياق للجنة باستمرار. يا عمر ما لي والدنيا! انا ما لي ومال الدنيا! دي مش بلدنا يا جماعة! بلدنا
هناك في الاخرة. لكن احنا جينا هنا هو في اختبار اللي هيعك مش رايح مروح. رح حتة تانية وحشة الدنيا كده ببساطة شديدة جدا. يبقى الدنيا تبدأ تصغر وترخص في عنين الانسان. يبقى من اهداف التربية الايمانية
تمكين اليقظة من القلب. لازم تفوق نفسك تماما. ده بيحصل امتى ؟ بالاستمرار على الواجبات اللي احنا واصلين لها دي من النهاردة كده انا باقول لك من ست شهور الى سنة على حسب بقى كل واحد. تتمكن اليقزة
منك تتمكن ولكن الواجبات اللي احنا واصلين لها قراءة قرآن بتدبر كل يوم في حدود الساعة ازكار صباح ازكار مساء دعاء الحب. كده بتوصل توصل انك استيقز تماما. لسة ما قطعناش العلاقة كمان ، ده انت ما عرضكش على حبال الهواء. انت كده استيقزت. الرسول عليه الصلاة والسلام بيقول تعرض
فتن الفتن فتن الدنيا على القلوب كالحصير. عودا عودا. فاي قلب اشربها نكتت فيه نكتة سوداء. القلب اللي هيشرب فتنة من فتن الدنيا تقوم نقطة سودا حتة حبر اسود تك في قلبه. وايما قلب رفضها نكتت فيه نكتة بيضاء. حتى تصبح
قلوب على قلبين. تبقى القلوب قلب من اتنين. قلب ابيض خالص. وقلب اسود وده مربادا كالكوز مجخيا. الكوز زمان كانوا بيسخنوه عشان يعملوا فيه مسلا يسلقوا بيض يعملوا فيه شاي يعملوا فيه اي حاجة. فكيف يبقى قعر الكوز اسود خالص. كاش فيه آآ حاجات تدال بالكهربا دي تسخن مية
فالكوز مرباد مجخيا يعني مسود تماما. يقول لك قعر الحلة. هو ده الكوز القلب بيبقى عاوزة قعر الحلة. اسود خالص. ليه؟ لا يعرف معروفا ولا ينكر منكرا يوصل لهذه المرحلة. ان المعروف ما يشوفوش معروف. والمنكر ما يشوفوش منكر. احنا مش عايزين كده
احنا عايزين قلبك يبقى قلب ابيض. القلب الابيض ده بان انت طول الوقت بتنضفه وبتطهره وبتجليه بتدبر القرآن. وبالاذكار بتدبر. ما فيش حاجة خلاص بدون تدبر. خالص كده القلب استيقز. هنبدأ ننمي الايمان كمان بقى. لغاية ما نقطع حبال الهوا تماما بينه وبين القلب
ازاي رمي الايمان؟ كل ده لما بنراجع مع بعض على فكرة كل اللي انتم خدتوه قبل كده. في التمن امارات اللي فاتت. بنمي الايمان باني بخلي مساحة حب الله في قلبي اكبر من المساحة اللي فيها حب
الدنيوية. ويجوز اني احب الامور الدنيوية. عادي. لكن حب المال وحب الزوجة وحب الاولاد وحب اي حاجة مش لازم انها تكون اكبر ابدا من حب ربنا. فلازم اجعل حب الله اكبر في قلبي من اي
في شيء اخر على مستوى جميع المشاعر. فاكرين؟ اتكلمنا عن المشاعر. وان لو في مشعر من واحد من المشاعر وفي عندي دروب في مشعر تاني لسة يبقى محتاج قرآن اكتر. لان القرآن هو اللي بيتعامل مع كل
المشاعر بتاعتك. لازم باستمرار بتقراه عشان هيتعامل مع كل المشاعر. لما توصل لدي هتقطع حبال الهوا بين الهوا القلب بانك على مستوى جميع المشاعر يصبح حب الله اكبر من حب الدنيا
هيبان امتى ده؟ فاكرين قائمة الامنيات؟ اول مرة قلت تخيل نفسك وانت في الدرس ده اللي وانت خارج حصلت حادسة وجه ملك الموت يقبض روحك. فانت طلبت منه يدي لك مهلة اربعة وعشرين ساعة
وقلنا طبعا ده مش هيحصل مش هيديك مهلة لكن نفترض انه امهلك اربعة وعشرين ساعة. في الاربعة وعشرين ساعة دول هتعمل ايه؟ ما هي الامنيات التي تتمنى انك تعملها؟ اكيد قلنا مش هتروح تقعد قدام التليفزيون. ده الليلة دي
هتبقى فيها قيم وهيبقى فيها ازكار وهتنزل وهتكلم الناس اللي انت مقاطعهم وهتروح وهتزور وهتوصل الارحام وتسامح الناس عشان ربنا يسامحك. وهتروح تستسمح الناس اللي انت غلطت فيهم. ده انت هتعمل عمايل في الاربعة وعشرين ساعة دي. قلنا اكتب الامنيات دي
قائمة الامنيات دي لما تلاقي نفسك بتنفزها يبقى انت هنا الايمان تمكن من قلبك. اليقظة تمكنت تماما خلاص ما فيش حاجة اسمها اصل هو اللي غلط في انا ما بكلموش. خلاص بقيت متسامح. بقيت بتيجي على نفسك. بقيت بتتساهل
ده لما تلاقي نفسك بتقوم بقائمة الامنيات ديت فانت كده اليقظة تمكنت من قلبك. حتى تصل الى الولادة الثانية. اللي هي قطع حبال الهوى. دي معناها ايه بقى؟ مش ان
بالله اكبر لا. معناه ان حب الله بقى هو الطاغي على قلبك. والدنيا اصبحت حقيرة جدا مش فارقة معك. ويصبح قلبك رقيق يتأثر بالمواعظ. تسمع موعظة جميلة ممكن تبكي تتأثر تسمع قرآن تبكي. مشاعرك وتتهز بسهولة جدا. ده اللي هو ايه
الولادة الثانية اللي هو القلب الصافي خالص ابيض خالص يتأثر بسهولة انزل في السجود تشعر ان قلبك سدد. تقوم تحس ان قلبك ساجد لسه. بيشعروا بسجود القلب دي ولادة تانية. لا يستقيم ايمان عبد حتى يستقيم قلب هزا العبد
ولا يستقيم قلب عبد الا اذا استقام لسان العبد. طول بقى ما انت شايف نفسك ليه بتقول الفاظ من اياها بتهزر بالفاز مش نضيفة وبتاع عارف انك لسة شوية. لما لسانك يستقيم وتبدأ
تستقذر هذه الكلمات. خلاص تبقى عارف ان ده لساني ده اللي بيقول لا اله الا الله. سبحان الله الحمد لله الله اكبر. ازاي هقول لفز مش نضيف؟ ازاي؟ حتى لو بهزار. يبتدي الواحد يلاحز استقامة على لسانه
القلب يستقيم يستقيم الايمان. الكلام ده للشباب اللي قاعد اللي بقت حاجة كول اوي انه يقول الفاظه ومش عارف ايه يا عم ما يبقاش معاناة زي الاول لغاية ما توصل للقلب السليم. القلب السليم ان تعبد الله كأنك تراه. يعني اللي بيسموه الوصول الى الله
لكل شيء في الدنيا حقيقة. ويقول احد الصالحين ان حقيقة الايمان هي ان الانسان يعلم ان اي شيء يحدث له لازم كان هيحدث. فيبدأ يستوي عنده الاذى بالخير يعني ربنا سبحانه وتعالى بيتكلم عن حقيقة الايمان بالقضاء والقدر
فيقول ايه؟ لكي لا تأسوا على ما فاتكم ولا تفرحوا بما اتاكم مش بس ان انت توصل لمرحلة انك ما تزعلش لأ ده انت كمان هتوصل ما تفرحش. لا هتزعل على اللي هيفوتك ولا هتفرح باللي جالك. ليه؟ كم مرة
زعلنا على حاجات وحشة حصلت لنا وبعد كده اكتشفنا انها احسن حاجة حصلت لي في حياتي مش كان بيحصل؟ طب كنا كنا زعلانين ليه؟ كم مرة فرحنا بحاجات؟ وبعدها اكتشفنا انها اوحش
حاجة حصلت في حياتي. العربية هيونداي اكسنت قافلة على حد برة ليه لون طه؟ انا لو حد قال لي عربيتك عو مسلا اقول له تلتمية اربعة وخمسين. تلتمية اربعة وخمسين هيونداي اكسنت قافلة على حد برده. ماشي
خلاص بقى انا قلت اعمل ايه طيب؟ المهم طيروا لنا شوية عندنا هنا. دخلونا في الدنيا والعربيات ها؟ لا يا شيخ. اخلاق تطلع عربية اللي جنبك ولا حاجة وضربك دلوقتي. المهم لكل شيء في الدنيا حقيقة. وحقيقة الايمان هو ان الانسان يعلم
ان ما اصابه لم يكن ليخطئه. وما اخطأوا لم يكن ليصيبه. ياما فرحنا بحاجات واكتشفنا انها اوحش حاجة حصلت لنا في حياتنا. ياه ده احنا كنا عت لما فرحنا. وياما زعلنا على حاجات واكتشفنا انها احسن حاجة حصلناها في حياتنا
احنا ياد احنا كنا عبط لما زعلنا. الله طالما احنا مش عارفين الكويس كويس بجد. ولا لأ الوحش وحش بجد ولا لأ ؟ ليه لسة بنفرح وبنزعل ؟ طب ما تيجوا نرضى. يحصل حاجة وحشة ؟ نرضى
بقضاء الله. يحصل حاجة حلوة نرضى. لانها يمكن تكون مش حلوة ولا حاجة. احنا ايش عرفنا. هي ده هو ده انك ابدل الشعورين دول. ده مش سهل ابدا ابدا. شعور الفرح وشعور الزعل بشعور الرضا. رضي الله
وعنهم ورضوا عنه. دينك انت وصلت للقلب السليم. القلب السليم ده يعني اصبحت ان شاء الله يعني انسان رباني. رباني موصول بالله. وصفه رصاص السلام ده اللي هو ولي من اولياء الله الصالحين ده. خصوصا بيوصف اولياء الصالحين بيقول لك ايه رب اشعث اغبر. مدفوع بالابواب
لو اقسم على الله لابره. يعني منكوش كده وما هواش ولد شيك. مش بيلبس حاجات حلوة بعدين ييجي يخش يقول انا معلش لو سمحت خليك كده ما تخشش. مدفوع بالابواب. لو خطب لا يزوج
يجي يخطب انت؟ لا. اذا استأذن لا يؤذن له. شخص لا يؤبه له لا يؤبى له. ومع ذلك اذا اراد شيئا اذا دعا دعوة تتحقق. لانك لو اقسم على الله لابره
ده لانه انسان رباني. انت بقى مهمتك انك تحاول تبقى كده. مش تدور عليهم. اصل الناس طول النهار رايحة يعني رايح ازور الاولياء راح للولي الفلاني راحت الشعب فاكر انه ولي اصلا. طب انت رحت تزور الوالي استفدت ايه؟ ما تبقى انت ولي
خليك انت من اولياء الله الصالحين. فهي ده المهم احنا بنعمله ده كله عشان نحاول احنا نبقى اولياء الله اه كل واحد فينا ممكن يبقى من اولياء الله الصالحين. لكن ما تروحش تدور عليهم. عشان تبوس ايديهم. شرفك. وغالبا اللي بنشوفهم
نبوس ايديهم وانت ده ولي وده شيخ وده مش عارف ايه وبتاع هو عادة مش معروفين لا يؤبه لهم اصلا الايمان يا جماعة بزرة بيرويها العمل الصالح. بدون كل البزرة مش هيحصل انبات. وبدون الماية مش هيحصل انبات. نفس الكلام. لازم الايمان يكون
عشان ينمو. ولازم العمل الصالح لان هو ده الماية اللي بتروي بها الايمان. ربنا سبحانه وتعالى بيقول يوم يأتي بعض ايات ربك لا تنفع نفسا ايمانها لم تكن امنت من قبل. لازم يكون فيك بزرة موجودة بزرة الايمان
او كسبت في ايمانها خيرا. والايمان ده ينمو. ينمو بايه بقى؟ بصوا يا جماعة في حاجة اسمها مفهوم الخلاص. عند الاخوة المسيحيين. ازاي الانسان انسان ينجو ازاي الانسان يخش الجنة؟ قال لك اذا امنت تنجو هم عندهم
اذا امنت بالمسيح كاله تنجو. احنا عندنا ممكن تقول لا اله الا الله وتخش النار برضه. الدين الوحيد العالم اللي بيضمن لاتباعه النار ازا ما عملوش العمل الصالح هو الاسلام. باقي الاديان كلها يقول لك
تؤمن تدخل الجنة بموتوسيكل. ولا انت مش امنت؟ مبروك. الا الاسلام تؤمن تخش النار برضه. ليه؟ لان عندنا النجاة عبارة عن طائر يطير بجناحين. الجناح الاول اللي هو هو الايمان والجناح التاني العمل الصالح. الذين امنوا وعملوا الصالحات. من يؤمن ويعمل صالحا. طول القرآن هتلاقي
ايمان مرتبط بالعمل الصالح. وطبعا ايه اللي بيذكر الاول؟ الايمان. الا في موضع واحد. يذكر العمل الصالح قبل الايمان في سورة الكهف. اخر اية قل انما انا بشر مثلكم يبقى عقيدتنا ان الرسول صلى الله عليه وسلم بشر مثلنا. من طين. زينا بالزبط لقى فيه
فرق ايه هو؟ جاي اهو. يوحى الي. احنا لا يوحى اليه هو بشر مثلنا يوحى اليه. يوحى اليه ايه انما الهكم اله واحد. عقيدة التوحيد. وايه كمان؟ عقيدة الخلاص. فمن كان يرجو لقاء ربه
فليعمل عملا صالحا. ويزكر العمل الصالح الاول. ولا يشرك بعبادة ربه احدا. ثم الايمان. اشمعنى سورة الكهف بقى بالزات. يزكر العمل الصالح قبل الايمان. لان في اول السورة انتقد من يرون ان الايمان وحده ينجي وينذر الذين قالوا اتخذ الله ولدا ما
الهم به من علم ولا لابائهم. كبرت كلمة تخرج من افواههم ان يقولون الا كذبا. وتشعر بنبرة غضب في القرآن من هذه الفريا وهذه الكذبة. فهنا الموضع تقريبا يعني في حد علمي الوحيد اللي يذكر فيه العمل الصالح
قبل الايمان. ازا احنا غرضنا من التربية الايمانية دي نوصل ايه؟ بالقلب الى القلب السليم. يبقى لابد من الايمان والعمل الصالح. ويبقوا مرتبطين ببعض. تاني هفكرك. اعمال الجوارح كل عمل من اعمال
الجوارح معه عمل قلبي بيتعمل في نفس اللحزة. يعني استغفار هستغفر ربنا زي زمان استغفر الله استغفر استغفر الله استغفر الله زي زمان! لا ما ينفعش خلاص. لازم يكون مرتبط بعمل قلبي. يبقى الاستغفار هيجي لي معه توبة وندم
يبقى لما بقول استغفر الله لازم مشاعر التوبة والندم تتحرك لو ما تحركتش ايه لزومها؟ الاتنين الايمان والعمل الصالح. اعمال الجوارح واعمال القلوب ترتبط ببعض من النهاردة على طول عندنا. على طول. شوفوا سيد الاستغفار. ليه سيد الاستغفار يعني؟ لانه مليان
مشاعر بيفيض بالمشاعر التوبة والندم. اللهم انت ربي لا اله الا انت خلقتني وانا عبدك وانا على عهدك ووعدك ما استطعت. اعوذ بك من شر ما صنعت ابوء لك بنعمتك علي وابوء بذنبي فاغفر لي فانه لا يغفر الذنوب
الا انت اهي عمل جوارح كان شغال وعمل قلب شغال معي مشاعر شغال لابد في كل عمل بعد كده بنعمله مع ربنا هيكون فيه اعمال جوارح واعمال قلبية في نفس الوقت. من اعمال الجوارح التواضع تتواضع
بس ممكن اتواضع حركات يعني. لكن التواضع ده يصحبه في القلب شعور انك بدون لا انت لا شيء. ده يا جماعة انت اما تقرا القرآن بس عشان تستكشف من انت؟ الحكاية دي الخلاصة
بدون الله انت لا شيء. بالله تستطيع ان تفعل كل شيء. انت اقوى انسان بالله وانت بدون الله مش هاقول لك انت ضعيف. انت ولا حاجة الانسان بيخلص في سانية. عملاق قوي
اتفرج عليه وهو ميت ولا حاجة. بتقلبه كده بيتقلب بتقلبه كده بيتقلب خلاص اصبحوا ولا حاجة. ليه ما العملاق موجود؟ وزنه هو هو. خلاص. لا حول لنا ولا قوة بدون الله بدون القوة اللي ربنا بيمدنا بها. احنا عايشين بالكهربا. لو ربنا قطع عنك الكهربا
انت ماشي ربنا بيمدك بالقوة. من اعمال الجوارح تهادي التزاور تقديم خدمات للناس. لازم يصحبها عمل قلبي هو الميل القلبي بدي هدية لحد يحصل عندي تحرك مشاعر نحو ميل قلبي. رايح ازور حد لازم يكون في مشاعر بتتحرك نحو
ميول قلبية لابد دايما في كل عمل بتعمله بعمل تحريك للمشاعر جواك. السيدة عائشة رضي الله عنها شافت راجل بيقرا القرآن بسرعة دون تدبر فقالت ايه؟ ما قرأ هذا وما
ما سكت يعني لا منه ارى ولا منه سكت هو عايز يختم عايز يختم عايز يلحق يختم قالت بلا قرا ولا سكت. قراءة هتبقى بتدبر تدبر شوفوا لو انزلنا هذا القرآن على جبل لرأيته خاشعا متصدعا
من خشية الله وتلك الامثال نضربها للناس لعلهم يتفكرون جبل يتهد انت ما تتحركش ليه؟ بتقراه ازاي؟ فين المشاعر؟ فين حركة المشاعر وانت بتقرا القرآن؟ الاسلام ابتدى مشاعر ثم شعائر ثم شرائع بس الاول
مشاعر وبعد كده شعائر وفي الاخر خالص شرائع. السيدة عائشة بتقول انما نزل اول كما نزل منه من القرآن. سورة من المفصل فيها ذكر الجنة والنار. عشان المشاعر. عشان يبتدي ايه؟ يلعب على المشاعر بتاعتك
حتى اذا ساب الناس الى الاسلام بعد المشاعر ما اتحركت الناس اسلمت رجعت الى الاسلام. نزل الحلال والحرام. ولو نزل اول شيء لا تشربوا الخمر. لقال لا ندع الخمر ابدا. ولو نزل لا تزنوا لقالوا لا ندع الزنا ابدا. لقد
نزل بمكة على محمد صلى الله عليه وسلم. واني لجارية العب. بل الساعة موعدهم والساعة ادهى وامر وما نزلت سورة البقرة والنساء الا وانا عنده. بعد ما اتجوزه في المدينة. يبقى
ازا في مكة القرآن نازل بيعالج العقيدة. مشاعر وعقائد ثم بعدين جت الشرائح عليه الصلاة والسلام بيربي ولد صغير. فقال له ايه؟ يا غلام اني اعلمك كلمات اسمع الكلام ده مهم اوي احفظ الله يحفظك. مشاعر عقائد
احفظ الله تجده تجاهك. اذا استعنت فاستعن بالله واذا اذا سألت واعلم اه واذا اذا سألت فاسأل الله. واذا استعنت فاستعن بالله. واعلم ان الامة لو اجتمعت على ان ينفعوك بشيء لم ينفعوك الا بشيء قد كتبه الله لك
ان الامة لو اجتمعت على ان يضروك بشيء فلن يضروك الا بشيء قد كتبه الله عليك. رفعت واقلام وجفت الصحف. كلها عبارة عن عقائد ومشاعر. لانه كل بايدك اليمين ولا قال له اعمال جوارح كلها لازم ناكل بايدينا اليمين. لكن لما بدأ يعلم الغلام علمه العقيدة الاول
ما لوش بص يا ابني انت لازم تحفز خالص ما قلوش تحفز بدأ اشتغل على قلبه خلى قلب الولد طفل متعلق بالله الطفل ده بعد كده حفز القرآن بس لانه عايز يحفز القرآن. مش انه بياخد رشوة. مش انه حفز هياخد نجمة
مش الا الحفظ هيطلع رحلة. ليه؟ ليه؟ ما انا اخليه يحب هو القرآن. عشان هو يبقى عايز بعدين هو يحفز. ما احنا بنحفز به اصلا عشان ننفز لما اقول لحد كده واحد يقول لي اطلع نادي الشمس ازاي؟ اقول له تطلع من المسجد. تعمل يمين في شمال
ويمين تاني وطوالي توصل نادي الشمس. حفظت؟ حفظت. سمع. اطلع من المسجد يمين. في شمال. في يمين وطوالي. تمام. نفذ بقى يبقى انت بتحفز عشان تنفز. طب بتحفز قرآن انت ما بتنفزوش ليه؟ ما هو ده معناه انه يصير حجة عليك. يبقى الاصل هنا
ان الحفظ يأتي بتمهل بسبب التدبر. وسيلة معينة على التطبيق مش يبقى الحفظ هو الهدف اصبح هدفنا الحرص اصبح القرآن كتاب نزل ليحفز. لكن حد يقول لك ليطبق؟ ما انت بس قل عايزين نطبق القرآن. يا خبر ابيض
عن الاتهامات اللي هتتهمها فيتقال عليك خروف وهيتقال عليك مش عارف نعجة ويتقال عليك ده عايز تطبق قرآن ده خروف البني ادم عبارة عن نتيجة عارفين النتيجة بيشدوا كل يوم ورقة منها. انت كل يوم
شد منك ورقة. كل يوم يتشد ورقة. لغاية ما النتيجة تخلص هيحطوك في الارض ويردموا عليك. لانك انت عبارة عن نتيجة. كل يوم بيتشد منك ورقة تخلي الورقة دي اللي بتقربك من الاخرة تقربك من ربنا. لزلك واجب يا جماعة علينا. مش للاسب
الاسبوع الجاي خلاص ما فيش اسبوع كده. واجب على طول علينا قراءة القرآن بتدبر. خلاص ما فيش قراية تاني زي زمان هنقرا من هنا ورايح بتدبر اية هزت لك مشاعرك حسيت بسكينة شديدة وانت بتقراها
اه حسيت بدموع بتنزل حسيت بمشاعر ما تسيبهاش معناها ان ايه؟ الشحن شغال. سبها تشحنه اقعد فيها ان شاء الله طول الليل ولا ورانا حاجة. خالص. الصلاة بخشوع خشوع وروح الصلاة الدرس موجود على الانترنت. اتفرج عليه تاني لو عايز
كي تستحضر الخشوع ازاي تتذكر كل الاشياء اللي ممكن تشتتك في الصلاة وترميها ورا ضهرك وتقول الله اكبر وتعرف انك واقف بين ايدين ربنا اي حاجة مهمة دلوقتي خلاص انت بين ايدين ربنا. لا بقت المزاكرة مهمة ولا بقت الفلوس مهمة ولا بقت الشغل مهم ولا حاجة انت بين ايدين ربنا
الالحاح في طلب القلب السليم ما يتوقفش الاذكار الدعاء فجاء التأمل في الكون. خلاص مخلوقات ربنا مش هتعدي مننا بقى. ماشي كده وتلاقي القمر يا سلام! السحاب السحاب مع مع بعض النخلة مع السحاب مع القمر بورتريه ايه ده! ايه اللوحات دي! ايه الجمال ده
وردة الكلب القطة كل حاجة. صنع الله الذي اتقن كل شيء ده يوصلك انك توصل لمرحلة ان قلبك يبقى سليم. احنا عايزين نعمل ايه؟ عايزين ننهض بالامة دي. بس الامة مكونة
انا من افراد وكل فرد احنا عايزين نوصل الى صفات معينة فيه. من صفات الفرد المسلم كما قال العلماء قوي الجسم انا عايز طرد مسلم قوي الجسم. متين الخلق اخلاقه متين
مثقف الفكر. مش ما بيقراش. قادرا على الكسب سليم العقيدة صحيح العبادة الصلاة بخشوع مجاهدا واقف قصاد الهوا حريصا على وقته. مش بيضيع وقت ما بقاش حد بيحس بملل دلوقتي على اخر الدورة خلاص. زمان كنا ايه هنشوف الورق اللي انتم مالينه. كان بيحس بملل كتير اوي. انت اصلا دلوقتي مش ملحق على الواجبات
منظما في شؤونه. شؤونك منظمة. نافعا لغيره. كده بقى عندك فرد مسلم كويس. طب فيه عدة افراد اخوات مسلمين في الاسرة كويسين بقى عندك اسرة مسلمة سليمة. وهي دي الوحدة بتاعة المجتمع. بقى عندك اسر مسلمة جيدة عندك مجتمع
كويس. تيجي لك حكومة مسلمة كويسة. منكم يولى عليكم. بقى عندك حكومة مسلمة كويسة لوحدها هتيجي الدولة الاسلامية بقى عندك عدة دول اسلامية كويسة ففي خلافة اسلامية. خلافة اسلامية قوية ولا خلافة اسلامية زي الدولة العثمانية
في اخر متين تلتميت سنة كان اسمها رجل اوروبا المريض لأ احنا عايزين ايه نبقى اساتزة العالم. نرجع احنا العالم مرة اخرى. هو ده سبيل النهضة. ولكن تبدأ منين؟ من المسجد هنا. ده مصنع بيصنع الرجال والنساء
ان الله لا يغير ما بقوم حتى يغيروا ما بانفسهم. هي دي النهضة ابدأ من هنا من المسجد ولن تأتي الا من المسجد. خلاص؟ بالنسبة للدورة الروحية الحقيقة انا داخل على عدة سفريات الفترة الجاية ديا وهرجع منها يكون خلاص رمضان بيبتدي او مش هيكون رمضان بيبتدي لكن هيكون في امتحانات
وهيكون بعدها الامتحانات رمضان هيبتدي. فالحقيقة احنا ناقشنا الامر مع بعض الاخوة المسئولين هنا في المسجد. ورأينا ان احنا الروحية تبدأ بعد رمضان. احنا شايفين كده. وناخد وقتنا دلوقتي في تثبيت
الايماني اللي احنا وصلنا له والارتفاع به. مش احنا اتفقنا على كده يا عم؟ اه لو فيه حاجة جديدة تابعونا بقى على هنقول لكم. لكن هو غالبا ان شاء الله الدورة الروحية هتبدأ بعد رمضان. بازن الله. هي اصلا ما تنفعش تبقى في رمضان. لان هي
فيها معزمها واجبات عملية تعتمد على النوافز زي مسلا صوم النافلة. هقول لك صوم النافلة ازاي في رمضان؟ ما ينفعش. هيكون فيها مسلا وقيام ليل مسلا هيقولوا لك زي ما انت اصلا كده كده بتصلي قيام ليل في رمضان. فبقت ما ما لهاش معنى في رمضان ده ولا نروح ايه. خلاص؟ خان ايه؟ نجيب بعض الاسئلة لكن اذكر
الاخوة والاخوات اللي عايزين يصوروا مع الاخوة اللي هيعملوا زي فيديو صغير كده عن الدورة يصوروا هنا والاخوات عندهم كاميرا فوق وبرضو بزكركم اللي جاب معه الورق اللي هو الاستبيان بتاع الحالة القلبية يحطه في الصندوق اللي برة عند الاخ محمد اللي معه الكتب
التلات والاربع والخميس صيام تلتاشر واربعتاشر وخمستاشر. ماشي؟ ويوم الاتنين منه هيبقى يوم اتناشر. فايه؟ اتنين تلات اربع خميس ماشي. الاخ بيفكركم تذكير بصيام غدا قالت حاضر. الاخوة ما شاء الله. جزاكم الله خيرا على دين
الوقت اتأخر كثيرا برجاء انهاء المحاضرة. حاضر يا فندم. بناء عليه سبحانك اللهم وبحمدك نشهد ان لا اله الا انت نستغفرك ونتوب اليه